Obec Vieska nad Žitavou

Štefan Mladý, starosta obce Vieska nad Žitavou

 29.5.2020

 Číslo: 2020/240

**ROZHODNUTIE**

Obec Vieska nad Žitavou , zastúpená starostom obce Štefanom Mladým v súlade s Rozhodnutím Ministerstva školstva, vedy, výskumu a športu a v súlade s opatreniami Úradu verejného zdravotníctva SR č. OPL/4204/2020 z 22.5.2020

**s účinnosťou od 1. júna 2020 Obec Vieska nad Žitavou ako zriaďovateľ, obnovuje vyučovanie v Materskej škole Vieska nad Žitavou**

za podmienok, ktoré sú zosúladené s požiadavkami všeobecne záväzných právnych predpisov upravujúcich ochranu verejného zdravia a súčasne sú tieto podmienky prispôsobené mimoriadnej epidemiologickej situácii spôsobenej novým koronavírusom SARS-CoV-2 v SR.

Konkrétne podmienky vypracuje riaditeľka materskej školy a predloží ich UVZ Nitra na schválenie.

Odôvodnenie: Ministerstvo školstva, vedy, výskumu a športu na základe opatrenia Úradu verejného zdravotníctva SR č. OPL/2576/2020 rozhodnutím č. 2020/10610:1-A1030 z 26.3.2020 mimoriadne prerušil prevádzku školských zariadení okrem diagnostických centier, reedukačných centier a liečebno-výchovných sanatórií od 30.marca 2020 do odvolania. Obec Vieska nad Žitavou ako zriaďovateľ Materskej školy vo Vieske nad Žitavou v zmysle Rozhodnutia Ministerstva školstva, vedy, výskumu a športu SR č. 2020/12033:2-A2110 rozhodla tak, ako je vo výrokovej časti.

 Štefan Mladý

 starosta obce